సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అవార్డ్స్ విషయంలో నాని అసంతృప్తి
తమ అభిమాన నటీనటులు చేసే సినిమాలపై అభిమానులకి ఎన్ని అంచనాలుంటాయో... అంతకి రెట్టింపు అంచనాలు...
| Updated:
Apr 9, 2017, 07:14PM IST
తమ అభిమాన నటీనటులు చేసే సినిమాలపై అభిమానులకి ఎన్ని అంచనాలుంటాయో... అంతకి రెట్టింపు అంచనాలు ఆ సినిమాలు చేసే నటీనటులకి వుంటాయి. తాము చేసే సినిమాలు తమకి అవార్డులు, రివార్డులతోపాటు మంచి పేరు తీసుకువస్తాయనే ప్రతీ కళాకారులు ఆశిస్తారు. కష్టపడి పని చేసినప్పుడు అలా ఆశించడంలో తప్పు లేదు కూడా. అయితే, తాము ఆశించిన విధంగా జరగనప్పుడు మాత్రం కొన్నిసార్లు, కొంతమంది స్టార్లు కొంత అసంతృప్తికి గురవుతుంటారు. తగిన సమయం, సందర్భం వచ్చినప్పుడు తమ అసంతృప్తిని ప్రత్యక్షంగానో లేక పరోక్షంగానో బయటపెడుతుంటారు. తాజాగా నాని విషయంలో కూడా సరిగ్గా అదే జరిగింది.
నాని నటించిన మూడు చిత్రాలు గతేడాది ఆడియెన్స్ ముందుకొచ్చాయి. కృష్ణ గాడి వీర ప్రేమగాథ, జెంటిల్&zwnj;మేన్, మజ్ను సినిమాలు మూడూ ఆడియెన్స్&zwnj;ని ఆకట్టుకున్నవే. అందులోనూ జెంటిల్&zwnj;మేన్ మూవీలో నాని చేసిన డ్యూయల్ రోల్ మరింత ఆసక్తికరమైంది. అందుకే ఈ సినిమాకు అవార్డ్స్ వస్తాయని ఆశించారో ఏమో కానీ.. తాజాగా టీఎస్సాఆర్ టీవీ9 అవార్డ్స్ ఫంక్షన్&zwnj;లో టీఎస్సార్ అందించిన అవార్డ్ అందుకుంటూ తన మనసులో మాటని, అసంతృప్తిని బయటపెట్టారు నాని.
&quot;ఈ అవార్డ్ నాకు ఎంతో స్పెషల్. ఎందుకంటే ఈమధ్య కాలంలో ఎన్నో అవార్డ్స్ ఫంక్షన్స్ జరిగాయి కానీ అవేవీ జెంటిల్&zwnj;మేన్ మూవీని కనీసం నామినేషన్స్&zwnj;లోకి కూడా తీసుకోలేదు. కానీ అదే జెంటిల్&zwnj;మేన్ సినిమాకిగాను నేను ఇవాళ ఇక్కడ ఈ అవార్డ్ అందుకుంటున్నాను. అందుకే ఈ అవార్డ్ నాకు ఎంతో స్పెషల్&quot; అని అన్నారు నాని. నాని చేసిన ఈ వ్యాఖ్యలే అతడికి ఈమధ్య కాలంలో జరిగిన అవార్డ్స్ ఫంక్షన్&zwnj;పై వున్న అసంతృప్తిని చెప్పకనే చెప్పాయి.